
Golnik, 02.10.2015
PRIPOROČILA GLEDE DELA Z BEGUNCI GLEDE PREPREČEVANJA 

PRENOSA OKUŽBE Z  M. tuberculosis
Spoštovani,

Posredujem vam naša strokovna stališča glede eventuelnega preprečevanja prenosa okužbe z bacili 

M. tuberculosis  ob delu oseb z begunci.

Osebe, ki so v stiku z begunci ne potrebujejo  dodatna zaščitna  sredstva za preprečevanje aerogenega prenosa (nošnja osebnega respiratorja – mask), v primeru,  ko se dejavnosti izvajajo na prostem ali v večjih dobro zračnih prostorih. V kolikor pri osebi-beguncu obstajajo zdravstvene težave, ki bi lahko govorile v prid eventuelni tuberkulozi pljuč (dolgotrajni, več tednov trajajoč kašelj, nočno znojenje, povišana telesna temperatura, izguba apetita, krvavo izkašljevanje), je potrebno pri tej osebi izključiti eventuelno bolezen, zato je potrebno, da se to osebo napoti v ustanovo, kjer bodo opravile rentgensko slikanje prsnih organov in v kolikor bo rentgenogram prsnih organov sumljiv za tuberkulozo, se osebo- begunca nato  napoti v ustrezno ustanovo za izključitev bolezni oz. kužnosti. Oseba - begunec, pri kateri obstaja  sum na tuberkulozo mora biti ves čas izolirana od drugih oseb. 

Vse osebe, ki so v kontaktu z osebo-beguncem, kjer obstaja sum na tuberkulozo, morajo imeti nameščeno ustrezno zaščito, ki preprečuje aerogeni prenos bolezni (vse izpostavljene osebe morajo ob kontaktu s to osebo nositi osebni respirator – ustrezne maske,  ki ustrezajo kriterijem za preprečevanje prenosa okužbe z mikobakterijo tuberkuloze – maska FFP3).

V primeru dodatnih vprašanj glede tuberkuloze pri beguncih, smo vam na 
voljo na tel. št- 04/2569-287  Klinika Golnik  - oddelek za TB. 

Z lepimi pozdravi,

PETRA SVETINA,  dr. med.   
Vodja tuberkulozne dejavnosti 


